Anita Thallaug

Anita Thallaug (1938–2023) var en norsk skuespiller og sanger. Hun spilte blant annet i musikaler, filmer og egne tv-forestillinger. Under navnet Vesla Rolfsen debuterte hun syv år gammel på teateret Edderkoppen i Oslo i en barnrevy av Leif Juster der hun sang Bach/Gounods «Ave Maria». Som Vesla Rolfsen spilte hun også inn plater som «Det gjør Vesla så gjerne» og «Gid så stor du har blitt» (1949).

 Bakgrunn 
Hun opptrådte ofte i NRK, særlig i barneprogram. Thallaug ga stemme til Alice i den første norske versjonen av Disneys Alice i Eventyrland (1951). Gjennom hele oppveksten hadde hun ballett-, sang- og pianoopplæring og var med i flere barnerevyer.

Thallaug voksendebuterte under eget navn i filmen I moralens navn (1954). Videre i 1950-årene fortsatte hun som slager- og revyartist og gjorde også en spektakulær filmrolle i den svensk-amerikanske filmen Blondine i fare (Blonde In Bondage) hvor hun som den første norske skuespiller viste seg naken på film, filmet på behørig avstand. Filmen er fra 1957 og ble utgitt på DVD i 2003.

Av et titalls singler 1958–1966, ble «Velg April» («April Love», 1958) og «Elisabeth Serenade» (ca. 1961) hiter i radio. Hun lagde en norsk versjon av Monica Zetterlunds «Sakta vi går gjennom stan» («Sakte vi går gjennom by'n»).

I 1960-årene var hun en av landets mest aktive og populære underholdningsartister – revyoppgaver på Chat Noir, musikalhovedroller i My Fair Lady og Fantasticks, filmroller i Operasjon Løvsprett (1962) og Klokker i måneskinn (1964).

Thallaug sang Norges bidrag til Eurovision Song Contest i 1963, «Solhverv». Låten fikk null poeng og Norge endte på firedelt sisteplass sammen med Sverige, Finland og Nederland. I 1998 kom soloplata Me and my Friends!.

Personlige problemer, som hun skrev om i sin selvbiografi Veien mot nord (1978), gjorde at hun mer eller mindre trakk seg tilbake i midten av 1960-årene og bosatte seg i Porsangers kommunesenter, Lakselv i Finnmark.  

Fra 1988 var hun bosatt på Østlandet og opptrådte i flere tv-programmer og teateroppsetninger. Et avgjørende comeback var som fru Meisel i Den spanske flue på ABC-teatret i 1989. Senere ble det gjesteroller på Thesbiteateret i Tønsberg og Hålogaland Teater. I 1998 feiret hun 60-årsdagen med albumet Me, And My Friends, der hun sang jazz med Halvard Kausland, Steinar Brenna kvintett og Holmestrand Storband.Bent Kvalvik: Anita Thallaug (1938–2023) – Minneord i Aftenposten 31. mars 2023

 Personlig liv 

Anita Thallaug er lillesøster til operasangeren Edith Thallaug.https://snl.no/Anita_Thallaug

Anita var gift med Knut Jernberg Heim (1934-2014). De forble gift, frem til Heims død i 2014.https://www.alamy.com/lakselv-finnmark-19680824-actor-anita-thallaug-moves-to-lakselv-with-her-fianc-knut-heim-it-was-the-urge-to-return-to-nature-that-has-led-anita-to-make-finnmarking-off-tours-on-finnmarksvidda-or-salmon-fishing-in-lovely-rivers-where-the-fish-bites-willingly-are-the-best-there-is-here-together-with-fianc-knut-home-in-diving-suit-photo-aage-storlkken-current-ntb-image487357836.html?imageid=7E9D4527-FE06-4E94-8541-CBBB13241397&p=1827563&pn=1&searchId=a7a189e1cbe65e8ec39824b92ac8b9b3&searchtype=0https://www.alamy.com/lakselv-finnmark-19680824-actor-anita-thallaug-moves-to-lakselv-with-her-fianc-knut-heim-it-was-the-urge-to-return-to-nature-that-has-led-anita-to-make-finnmarking-off-tours-on-finnmarksvidda-or-salmon-fishing-in-lovely-rivers-where-the-fish-bites-willingly-are-the-best-there-is-photo-aage-storlkken-current-ntb-image487279407.html?imageid=AACA2B10-1323-42FF-B67B-60495B589946&p=1827563&pn=1&searchId=a7a189e1cbe65e8ec39824b92ac8b9b3&searchtype=0https://www.alamy.com/lakselv-finnmark-19680824-actor-anita-thallaug-moves-to-lakselv-with-her-fianc-knut-heim-it-was-the-urge-to-return-to-nature-that-has-led-anita-to-make-finnmarking-off-tours-on-finnmarksvidda-or-salmon-fishing-in-lovely-rivers-where-the-fish-bites-willingly-are-the-best-there-is-here-together-with-fiance-knut-heim-photo-aage-storlkken-current-ntb-image487353342.html?imageid=A80C60D0-D754-4886-A728-D76ADB88DF7D&p=1827563&pn=1&searchId=a7a189e1cbe65e8ec39824b92ac8b9b3&searchtype=0https://www.bridgemanimages.com/en/aage-storloekken/lakselv-finnmark-19680824-actor-anita-thallaug-moves-to-lakselv-with-her-fiance-knut-heim-1968-photo/photograph/asset/8612827https://www.bridgemanimages.com/en/aage-storloekken/lakselv-finnmark-19680824-actor-anita-thallaug-moves-to-lakselv-with-her-fiance-knut-heim-1968-photo/photograph/asset/8913486
Paret hadde to døtre, som het Ann-Karin og Lizbeth Marie.https://www.sagat.no/anita-thallaug-er-dod/19.37407

 Anita Thallaug som deltaker i Melodi Grand Prix 
{|class="wikitable"
!År
!Tittel
!Plassering i den nasjonale finalen
!Plassering i den internasjonale finalen
|-
|1962
|Mormors spilledåse
|Nr. 5
|
|-
|1962
|Våre skal dagene være
|Nr. 4
|
|-
|1963
|Drømmekjolen
|Nr. 4
|
|-
|1963
|Adjø
|Nr. 5
|
|-
|1963
|Solhverv
|Nr. 1(ikke framført av Thallaug, framført av Jan Høiland, og av Nora Brockstedt)
|Nr. 13
|-
|1966
|Ung og forelsket
|Nr. 3
|
|-
|1966
|Vims
|Nr. 5
|
|}

 Soloalbum 
 Me, and My Friends (1998)
 Filmografi 
 1990: Den spanske flue (TV) Fru Meisel
 1964: Klokker i måneskinn Mannekeng, 'Direktørens historie'
 1962: Operasjon Løvsprett Søster Bitten
 1957: Blondin i fara (svensk film) Mona Mace
 1954: I moralens navn''

 Referanser 

 Eksterne lenker 



  Omtale i Norsk pop- og rockleksikon fra 2005

Kategori:Norske sangere
Kategori:Norske skuespillere
Kategori:Deltakere i Melodi Grand Prix
Kategori:Eurovision Song Contest-deltakere for Norge
Kategori:Personer fra Bærum kommune